Meer as 1 000 jong vroue per week met MIV besmet | Maroela Media
Meer as 1 000 jong vroue per week met MIV besmet
Die negende Suid-Afrikaanse Vigskonferensie in Durban. (Foto: ANA)
Hoewel die aantal jong Suid-Afrikaanse vroue wat met MIV besmet word, afgeneem het, bly dié syfer skokkend hoog.
Volgens die departement van hoër onderwys en opleiding se MIV/vigs-program (HEAIDS) word 1 200 Suid-Afrikaanse vroue tussen die ouderdomme van 15 en 24 elke week met MIV besmet. Dié getal het drie jaar gelede by 'n skrikwekkende 2 000 gedraai.
Dié data kom uit 'n voorlegging deur dr. Ramneek Ahluwalia, direkteur van HEAIDS, wat Woensdag gedurende die negende Suid-Afrikaanse Vigskonferensie in Durban voorgelê is.
HEAIDS bied en ondersteun MIV-versagtingsprogramme aan Suid-Afrika se ongeveer twee miljoen studente. Ahluwalia is op sy beurt deel van 'n paneel wat tydens die konferensie aanbiedinge oor jeuggesondheid en welstand doen.
Volgens Ahluwalia word al meer studente met MIV besmet aangesien tot 41% van studente meer as een seksmaat het. Weens die stigma wat aan MIV gekoppel word, laat studente hulself ook nie vir dié virus toets nie.
Ahluwalia se data toon ook dat onbeplande swangerskappe 'n groot probleem is.
Volgens die Wêreldgesondheidsorganisasie (WGO) is vigs die hoofoorsaak van sterftes onder jongmense tussen die ouderdomme van 10 en 24 in Afrika, terwyl meer as 30% van alle nuwe MIV-infeksies wêreldwyd onder adolessente verwag word.
Die konferensie duur tot Vrydag.
Die keuses tussen reg en verkeerd word nie geleer nie. Kinders word te veel toe gelaat te vroeg. Daar is 'n tyd en 'n plek vir alles.
Dis oor die SA-regering losbandigheid aanmoedig en aanwakker by bitter jong kinders in ons skole.
12 jariges kry dan kleintjies so wat verwag hulle. Hulle word aangemoedig om vir social grands aansoek te doen aangesien dit hulle reg is.
Het ook daaraan gedink …
Mense wat MIV het moet verhoed word om kinders te verwek , in elk geval te veel mense op aarde. Hoekom moet werkende mense ( deur belasting) betaal vir iemand wie nie verantwoordelik optree nie. Hoe gaan die regering voorbly om die MIV te wen deurdat baie babas met MIV besmet word. Vra net. Regering moedig net klomp kinders aan.